REPUBLIKA HRVATSKA

MINISTARSTVO PRAVOSUĐA

NACRT

# PRIJEDLOG ZAKONA O PODRUČJIMA I SJEDIŠTIMA DRŽAVNIH ODVJETNIŠTAVA

Zagreb, studeni 2017.

# PRIJEDLOG ZAKONA O PODRUČJIMA I SJEDIŠTIMA DRŽAVNIH ODVJETNIŠTAVA

## I. USTAVNA OSNOVA DONOŠENJA ZAKONA

Ustavna osnova za donošenje Zakona o područjima i sjedištima državnih odvjetništava, sadržana je u odredbama članka 2.stavka 4.podstavka 1. Ustava Republike Hrvatske („Narodne novine“, broj 85/10 – pročišćeni tekst i 5/14 – Odluka Ustavnog suda Republike Hrvatske).

## II. OCJENA STANJA I OSNOVNA PITANJA KOJA SE TREBAJU UREDITI ZAKONOM TE POSLJEDICE KOJE ĆE DONOŠENJEM ZAKONA PROISTEĆI

Prijedlogom Zakona o područjima i sjedištima državnih odvjetništava ustanovljavaju se županijska i općinska državna odvjetništva te određuju područja njihove nadležnosti i sjedišta u kojima će djelovati.

Prema sada važećem Zakonu o područjima i sjedištima državnih odvjetništava („Narodne novine“, broj 128/14) u Republici Hrvatskoj ustanovljena su 22 općinska državna odvjetništva i 15 županijskih državnih odvjetništava te je određeno njihovo sjedište i područje nadležnosti.

Racionalizacija mreže općinskih i županijskih državnih odvjetništava provedena je 2008., 2010. i 2015. godine. Tim procesima smanjen je broj općinskih državnih odvjetništava s 71 na 22, a broj županijskih državnih odvjetništava sa 21 na 15, a mijenjana su i područja nadležnosti državnih odvjetništava koja su pratila promjene područja nadležnosti općinskih i županijskih sudova.

S obzirom da je sadašnja organizacija mreže sudova neodgovarajuća i neučinkovita u pružanju zaštite građanima i gospodarstvu te da je nužno pristupiti njezinoj novoj organizaciji, potrebno je stoga i mrežu općinskih i županijskih državnih odvjetništava uskladiti s novom organizacijom mreže sudova.

Ovim prijedlogom Zakona o područjima i sjedištima državnih odvjetništava, a uzimajući u obzir novu organizaciju mreže sudova, predlaže se da se u Republici Hrvatskoj ustanove 33 općinska državna odvjetništva i 15 županijskih državnih odvjetništava za postupanje u kaznenim i u građansko-upravnim postupcima.

Ovakva reorganizacija mreže općinskih i županijskih državnih odvjetništava te određivanje njihovih područja nadležnosti sukladno područjima nadležnosti općinskih i županijskih sudova osigurat će bolju organizaciju rada općinskih i županijskih državnih odvjetništava, a što će se osobito očitovati u ravnomjernijoj iskorištenosti postojećih resursa (informacijskih sustava u primjeni u unutarnjem poslovanju državnog odvjetništva, informatičke opreme, službenih vozila i sl.) i boljoj mogućnosti organizacije radnih procesa (bolja organiziranost u obavljanju poslova za vrijeme godišnjih odmora, mogućnost ekonomičnije organizacije dežurstva i sl.).

## III. OCJENA I IZVORI POTREBNIH SREDSTAVA ZA PROVOĐENJE ZAKONA

Za provedbu predloženog Zakona osigurat će se sredstava u državnom proračunu Republike Hrvatske za 2018. godinu s projekcijama za 2019. i 2020. godinu.

## IV. TEKST PRIJEDLOGA ZAKONA S OBRAZLOŽENJEM

# PRIJEDLOG ZAKONA O PODRUČJIMA I SJEDIŠTIMA DRŽAVNIH ODVJETNIŠTAVA

## Članak 1.

Ovim se Zakonom ustanovljavaju županijska i općinska državna odvjetništva te se određuju područja njihove nadležnosti i sjedišta u kojima će djelovati.

## 1. Sjedišta i područja nadležnosti županijskih i općinskih državnih odvjetništava

### Članak 2.

Sjedišta i područja nadležnosti županijskih i općinskih državnih odvjetništava su:

#### I. Županijsko državno odvjetništvo u Bjelovaru za područje Županijskog suda u Bjelovaru:

1. Općinsko državno odvjetništvo u Bjelovaru za područje:

Općinskog suda u Bjelovaru odnosno za područje općina: Gornja Rijeka, Ivanska, Kalnik, Kapela, Nova Rača, Rovišće, Severin, Sveti Ivan Žabno, Sveti Petar Orehovec, Šandrovac, Štefanje, Velika Pisanica, Veliko Trojstvo i Zrinski Topolovac te gradova: Bjelovar, Čazma i Križevci te

Općinskog suda u Daruvaru odnosno za područje općina: Berek, Dežanovac, Đulovac, Hercegovac, Končanica, Sirač, Velika Trnovitica i Veliki Grđevac te gradova: Daruvar, Garešnica, Grubišno Polje, Lipik i Pakrac.

2. Općinsko državno odvjetništvo u Virovitici za područje Općinskog suda u Virovitici odnosno za područje općina: Crnac, Čačinci, Čađavica, Gradina, Lukač, Mikleuš, Nova Bukovica, Pitomača, Sopje, Suhopolje, Špišić Bukovica, Voćin i Zdenci te gradova: Orahovica, Slatina i Virovitica.

#### II. Županijsko državno odvjetništvo u Dubrovniku za područje Županijskog suda u Dubrovniku:

1. Općinsko državno odvjetništvo u Dubrovniku za područje Općinskog suda u Dubrovniku odnosno za područje općina: Blato, Dubrovačko Primorje, Janjina, Konavle, Lastovo, Lumbarda, Mljet, Orebić, Smokvica, Ston, Trpanj, Vela Luka i Župa Dubrovačka te gradova: Dubrovnik i Korčula.

2. Općinsko državno odvjetništvo u Metkoviću za područje Općinskog suda u Metkoviću odnosno za područje općina: Kula Norinska, Pojezerje, Slivno i Zažablje te gradova: Metković, Opuzen, Ploče i Vrgorac.

#### III. Županijsko državno odvjetništvo u Karlovcu za područje Županijskog suda u Karlovcu:

1. Općinsko državno odvjetništvo u Gospiću za područje Općinskog suda u Gospiću odnosno za područje općina: Brinje, Donji Lapac, Gračac, Karlobag, Lovinac, Perušić, Plitvička Jezera, Udbina, Vrhovine te gradova: Gospić i Otočac.

2. Općinsko državno odvjetništvo u Karlovcu za područje Općinskog suda u Karlovcu odnosno za područje općina: Barilović, Bosiljevo, Cetingrad, Draganić, Generalski Stol, Josipdol, Kamanje, Krnjak, Lasinja, Netretić, Plaški, Rakovica, Ribnik, Saborsko, Tounj, Vojnić, Žakanje te gradova: Duga Resa, Karlovac, Ogulin, Ozalj, Slunj i Vrbovsko.

#### IV. Županijsko državno odvjetništvo u Osijeku za područje Županijskog suda u Osijeku:

Općinsko državno odvjetništvo u Osijeku za područje:

Općinskog suda u Đakovu odnosno za područje općina: Donja Motičina, Drenje, Đurđenovac, Feričanci, Gorjani, Koška, Levanjska Varoš, Podgorač, Punitovci, Satnica Đakovačka, Semeljci, Strizivojna, Trnava i Viškovci te gradova: Đakovo i Našice te

Općinskog suda u Osijeku odnosno za područje općina: Antunovac, Bilje, Bizovac, Čeminac, Čepin, Darda, Draž, Erdut, Ernestinovo, Jagodnjak, Kneževi Vinogradi, Magadenovac, Marijanci, Petlovac, Petrijevci, Podravska Moslavina, Popovac, Šodolovci, Viljevo, Vladislavci i Vuka te gradova: Beli Manastir, Belišće, Donji Miholjac Osijek i Valpovo.

#### V. Županijsko državno odvjetništvo u Puli – Pola za područje Županijskog suda u Puli – Pola:

1. Općinsko državno odvjetništvo u Pazinu za područje Općinskog suda u Pazinu odnosno za područje općina: Brtonigla –Verteneglio, Cerovlje, Funtana – Fontane, Gračišće, Grožnjan – Grisignana, Karojba, Kaštelir – Labinci – Castelliere – S. Domenica, Lanišće, Lupoglav, Motovun – Montona, Oprtalj – Portole, Sveti Lovreč, Sveti Petar u Šumi, Tar – Vabriga – Torre – Abrega, Višnjan – Visignano, Vižinada – Visinada, Vrsar – Orsera i Tinjan te gradova: Buje – Buie, Buzet, Novigrad – Cittanova, Pazin, Poreč – Parenzo i Umag – Umago.

2. Općinsko državno odvjetništvo u Puli – Pola za područje Općinskog suda u Puli – Pola odnosno za područje općina: Bale – Valle, Barban, Fažana – Fasana, Kanfanar, Kršan, Ližnjan – Lisignano, Marčana, Medulin, Pićan, Raša, Sveta Nedelja, Svetvinčenat, Žminj te gradova: Labin, Pula – Pola, Rovinj – Rovigno i Vodnjan – Dignano.

#### VI. Županijsko državno odvjetništvo u Rijeci za područje Županijskog suda u Rijeci:

Općinsko državno odvjetništvo u Rijeci za područje:

Općinskog suda u Crikvenici odnosno za područje općina: Baška, Brod Moravice, Dobrinj, Fužine, Lokve, Lopar, Malinska-Dubašnica, Mrkopalj, Omišalj, Punat, Ravna Gora, Skrad, Vinodolska općina i Vrbnik te gradova: Crikvenica, Čabar, Delnice, Krk, Novi Vinodolski, Rab i Senj te

Općinskog suda u Rijeci odnosno za područje općina: Čavle, Jelenje, Klana, Kostrena, Lovran, Matulji, Mošćenička Draga i Viškovo te gradova: Bakar, Cres, Kastav, Kraljevica, Mali Lošinj, Opatija i Rijeka.

#### VII. Županijsko državno odvjetništvo u Sisku za područje Županijskog suda u Sisku:

Općinsko državno odvjetništvo u Sisku za područje:

Općinskog suda u Kutini odnosno za područje općina: Jasenovac, Lipovljani, Velika Ludina te gradova: Kutina, Novska i Popovača te

Općinskog suda u Sisku odnosno za područje općina: Donji Kukuruzari, Dvor, Gvozd, Hrvatska Dubica, Lekenik, Majur, Martinska Ves, Sunja, Topusko te gradova: Glina, Hrvatska Kostajnica, Petrinja i Sisak.

#### VIII. Županijsko državno odvjetništvo u Slavonskom Brodu za područje Županijskog suda u Slavonskom Brodu:

1. Općinsko državno odvjetništvo u Požegi za područje Općinskog suda u Požegi odnosno za područje općina: Brestovac, Čaglin, Jakšić, Kaptol i Velika te gradova: Kutjevo, Pleternica i Požega.

2. Općinsko državno odvjetništvo u Slavonskom Brodu za područje Općinskog suda u Slavonskom Brodu odnosno za područje općina: Bebrina, Brodski Stupnik, Bukovlje, Cernik, Davor, Donji Andrijevci, Dragalić, Garčin, Gornja Vrba, Gornji Bogićevci, Gundinci, Klakar, Nova Kapela, Okučani, Oprisavci, Oriovac, Podcrkavlje, Rešetari, Sibinj, Sikirevci, Slavonski Šamac, Stara Gradiška, Staro Petrovo Selo, Velika Kopanica, Vrbje i Vrpolje te gradova: Nova Gradiška i Slavonski Brod.

#### IX. Županijsko državno odvjetništvo u Splitu za područje Županijskog suda u Splitu:

Općinsko državno odvjetništvo u Splitu za područje:

Općinskog suda u Splitu I odnosno za područje općina: Bol, Jelsa, Milna, Nerežišća, Postira, Pučišća, Selca, Sućuraj, Sutivan i Šolta te gradova: Hvar, Komiža, Split, Supetar, Stari Grad i Vis te

Općinskog suda u Splitu II odnosno za područje općina: Baška Voda, Brela, Cista Provo, Dicmo, Dugi Rat, Dugopolje, Gradac Hrvace, Klis, Lećevica, Lokvičići, Lovreć, Marina, Muć, Okrug, Otok, Podbablje, Podgora, Podstrana, Prgomet, Primorski Dolac, Proložac, Runovići, Seget, Šestanovac, Tučepi, Zagvozd, Zmijavci i Zadvarje te gradova: Imotski, Kaštela, Makarska, Omiš, Sinj, Solin, Trilj, Trogir i Vrlika.

#### X. Županijsko državno odvjetništvo u Šibeniku za područje Županijskog suda u Šibeniku:

Općinsko državno odvjetništvo u Šibeniku za područje Općinskog suda u Šibeniku odnosno za područje općina: Bilice, Biskupija, Civljane, Ervenik, Kijevo, Kistanje, Murter-Kornati, Pirovac, Primošten, Promina, Rogoznica, Ružić, Tisno, Tribunj i Unešić te gradova: Drniš, Knin, Skradin, Šibenik i Vodice.

#### XI. Županijsko državno odvjetništvo u Varaždinu za područje Županijskog suda u Varaždinu:

1. Općinsko državno odvjetništvo u Čakovcu za područje Općinskog suda u Čakovcu odnosno za područje općina: Belica, Dekanovec, Domašinec, Donja Dubrava, Donji Kraljevec, Donji Vidovec, Goričan, Gornji Mihaljevec, Kotoriba, Mala Subotica, Nedelišće, Orehovica, Podturen, Pribislavec, Selnica, Strahoninec, Sveta Marija, Sveti Juraj na Bregu, Sveti Martin na Muri, Šenkovec, Štrigova i Vratišinec te gradova: Čakovec, Mursko Središće i Prelog.

2. Općinsko državno odvjetništvo u Koprivnici za područje Općinskog suda u Koprivnici odnosno za područje općina: Drnje, Đelekovec, Ferdinandovac, Gola, Hlebine, Kalinovac, Kloštar Podravski, Koprivnički Bregi, Koprivnički Ivanec, Legrad, Molve, Novigrad Podravski, Novo Virje, Peteranec, Podravske Sesvete, Rasinja, Sokolovac i Virje te gradova: Đurđevac i Koprivnica.

3. Općinsko državno odvjetništvo u Varaždinu za područje Općinskog suda u Varaždinu odnosno za područje općina: Bednja, Beretinec, Breznica, Breznički Hum, Cestica, Donja Voća, Gornji Kneginec, Jalžabet, Klenovnik, Ljubešćica, Mali Bukovec, Martijanec, Maruševec, Petrijanec, Sračinec, Sveti Đurđ, Sveti Ilija, Trnovec Bartolovečki, Veliki Bukovec, Vidovec, Vinica i Visoko te gradova: Ivanec, Lepoglava, Ludbreg, Novi Marof, Varaždin i Varaždinske Toplice.

#### XII. Županijsko državno odvjetništvo u Velikoj Gorici za područje Županijskog suda u Velikoj Gorici:

1. Općinsko državno odvjetništvo u Novom Zagrebu za područje Općinskog suda u Novom Zagrebu, odnosno za područje općina: Bistra, Brdovec, Dubravica, Jakovlje, Klinča Sela, Krašić, Luka, Marija Gorica, Pisarovina, Pušća, Stupnik i Žumberak, gradova: Jastrebarsko, Samobor, Sveta Nedelja i Zaprešić te gradskih četvrti Grada Zagreba: Brezovica, Novi Zagreb – zapad i Novi Zagreb – istok.

2. Općinsko državno odvjetništvo u Sesvetama za područje Općinskog suda u Sesvetama, odnosno za područje općina: Bedenica, Brckovljani, Dubrava, Farkaševac, Gradec, Kloštar Ivanić, Križ, Preseka, Rakovec i Rugvica, gradova: Dugo Selo, Ivanić Grad, Sveti Ivan Zelina i Vrbovec te gradskih četvrti Grada Zagreba: Donja Dubrava, Gornja Dubrava i Sesvete.

3. Općinsko državno odvjetništvo u Velikoj Gorici za područje Općinskog suda u Velikoj Gorici, odnosno za područje općina: Kravarsko, Orle i Pokupsko te grada Velika Gorica.

#### XIII. Županijsko državno odvjetništvo u Vukovaru za područje Županijskog suda u Vukovaru:

1. Općinsko državno odvjetništvo u Vinkovcima za područje Općinskog suda u Vinkovcima odnosno za područje općina: Andrijaševci, Babina Greda, Bošnjaci, Cerna, Drenovci, Gradište, Gunja, Ivankovo, Jarmina, Markušica, Nijemci, Nuštar, Privlaka, Stari Jankovci, Stari Mikanovci, Štitar, Tordinci, Vođinci i Vrbanja te gradova: Vinkovci, Otok i Županja.

2. Općinsko državno odvjetništvo u Vukovaru za područje Općinskog suda u Vukovaru odnosno za područje općina: Bogdanovci, Borovo, Lovas, Negoslavci, Tompojevci, Tovarnik i Trpinja te gradova: Ilok i Vukovar.

#### XIV. Županijsko državno odvjetništvo u Zadru za područje Županijskog suda u Zadru:

Općinsko državno odvjetništvo u Zadru za područje Općinskog suda u Zadru odnosno za područje općina: Bibinje, Galovac, Jasenice, Kali, Kolan, Kukljica, Lišane Ostrovičke, Novigrad, Pakoštane, Pašman, Polača, Poličnik, Posedarje, Povljana, Preko, Privlaka, Ražanac, Sali, Stankovci, Starigrad, Sukošan, Sveti Filip i Jakov, Škabrnja, Tkon, Vir, Vrsi i Zemunik Donji te gradova: Benkovac, Biograd na Moru, Nin, Novalja, Obrovac, Pag i Zadar.

#### XV. Županijsko državno odvjetništvo u Zagrebu za područje Županijskog suda u Zagrebu:

1. Općinsko državno odvjetništvo u Zagrebu za područje Općinskog suda u Zagrebu, Općinskog kaznenog suda u Zagrebu i Općinskog radnog suda u Zagrebu odnosno za područje gradskih četvrti Grada Zagreba: Črnomerec, Donji Grad, Gornji Grad – Medveščak, Maksimir, Peščenica-Žitnjak, Podsljeme, Podsused – Vrapče, Stenjevec, Trešnjevka – sjever, Trešnjevka – jug i Trnje.

2. Općinsko državno odvjetništvo u Zlataru za područje Općinskog suda u Zlataru odnosno za područje općina: Bedekovčina, Budinščina, Desinić, Đurmanec, Gornja Stubica, Hrašćina, Hum na Sutli, Jesenje, Konjščina, Kraljevec na Sutli, Krapinske Toplice, Kumrovec, Lobor, Mače, Marija Bistrica, Mihovljan, Novi Golubovec, Petrovsko, Radoboj, Stubičke Toplice, Sveti Križ Začretje, Tuhelj, Veliko Trgovišće, Zagorska Sela i Zlatar Bistrica te gradova: Donja Stubica, Klanjec, Krapina, Oroslavje, Pregrada, Zabok i Zlatar.

### Članak 3.

Sjedište i nadležnost posebnih državnih odvjetništava za kazneni progon počinitelja određenih kaznenih djela uređuje se posebnim zakonima.

### Članak 4.

Za postupanje pred trgovačkim sudovima određuje se nadležnost:

1. Županijsko državno odvjetništvo u Bjelovaru pred Trgovačkim sudom u Bjelovaru za područje Bjelovarsko-bilogorske, Koprivničko-križevačke i Virovitičko-podravske županije

2. Županijsko državno odvjetništvo u Dubrovniku pred Trgovačkim sudom u Dubrovniku za područje Dubrovačko-neretvanske županije

3. Županijsko državno odvjetništvo u Karlovcu pred Trgovačkim sudom u Zagrebu za područje Karlovačke županije i Trgovačkim sudom u Rijeci za područje Ličko-senjske županije

4. Županijsko državno odvjetništvo u Osijeku pred Trgovačkim sudom u Osijeku za područje Osječko-baranjske županije

5. Županijsko državno odvjetništvo u Puli – Pola pred Trgovačkim sudom u Pazinu za područje Istarske županije

6. Županijsko državno odvjetništvo u Rijeci pred Trgovačkim sudom u Rijeci za područje Primorsko-goranske županije

7. Županijsko državno odvjetništvo u Sisku pred Trgovačkim sudom u Zagrebu za područje Sisačko-moslavačke županije

8. Županijsko državno odvjetništvo u Slavonskom Brodu pred Trgovačkim sudom u Osijeku za područje Brodsko-posavske i Požeško-slavonske županije

9. Županijsko državno odvjetništvo u Splitu pred Trgovačkim sudom u Splitu za područje Splitsko-dalmatinske županije

10. Županijsko državno odvjetništvo u Šibeniku pred Trgovačkim sudom u Zadru za područje Šibensko-kninske županije

11. Županijsko državno odvjetništvo u Varaždinu pred Trgovačkim sudom u Varaždinu za područje Međimurske i Varaždinske županije

12. Županijsko državno odvjetništvo u Velikoj Gorici pred Trgovačkim sudom u Zagrebu za područje Zagrebačke županije

13. Županijsko državno odvjetništvo u Vukovaru pred Trgovačkim sudom u Osijeku za područje Vukovarsko-srijemske županije

14. Županijsko državno odvjetništvo u Zadru pred Trgovačkim sudom u Zadru za područje Zadarske županije

15. Županijsko državno odvjetništvo u Zagrebu pred Trgovačkim sudom u Zagrebu za područje Krapinsko-zagorske županije i Grada Zagreba.

### Članak 5.

Za postupanje pred upravnim sudovima određuje se nadležnost:

1. Županijsko državno odvjetništvo u Bjelovaru pred Upravnim sudom u Zagrebu za područje Bjelovarsko-bilogorske županije i Upravnim sudom u Osijeku za područje Virovitičko-podravske županije

2. Županijsko državno odvjetništvo u Dubrovniku pred Upravnim sudom u Splitu za područje Dubrovačko-neretvanske županije

3. Županijsko državno odvjetništvo u Karlovcu pred Upravnim sudom u Rijeci za područje Karlovačke i Ličko-senjske županije

4. Županijsko državno odvjetništvo u Osijeku pred Upravnim sudom u Osijeku za područje Osječko-baranjske županije

5. Županijsko državno odvjetništvo u Puli – Pola pred Upravnim sudom u Rijeci za područje Istarske županije

6. Županijsko državno odvjetništvo u Rijeci pred Upravnim sudom u Rijeci za područje Primorsko-goranske županije

7. Županijsko državno odvjetništvo u Sisku pred Upravnim sudom u Zagrebu za područje Sisačko-moslavačke županije

8. Županijsko državno odvjetništvo u Slavonskom Brodu pred Upravnim sudom u Osijeku za područje Brodsko-posavske i Požeško-slavonske županije

9. Županijsko državno odvjetništvo u Splitu pred Upravnim sudom u Splitu za područje Splitsko-dalmatinske županije

10. Županijsko državno odvjetništvo u Šibeniku pred Upravnim sudom u Splitu za područje Šibensko-kninske županije

11. Županijsko državno odvjetništvo u Varaždinu pred Upravnim sudom u Zagrebu za područje Međimurske, Koprivničko-križevačke i Varaždinske županije

12. Županijsko državno odvjetništvo u Velikoj Gorici pred Upravnim sudom u Zagrebu za područje Zagrebačke županije

13. Županijsko državno odvjetništvo u Vukovaru pred Upravnim sudom u Osijeku za područje Vukovarsko-srijemske županije

14. Županijsko državno odvjetništvo u Zadru pred Upravnim sudom u Splitu za područje Zadarske županije

15. Županijsko državno odvjetništvo u Zagrebu pred Upravnim sudom u Zagrebu za područje Krapinsko-zagorske županije i Grada Zagreba.

### Članak 6.

Ako zbog više sile državno odvjetništvo nije u mogućnosti djelovati u svojem sjedištu utvrđenom u članku 2. ovog Zakona, ministar nadležan za poslove pravosuđa donijet će odluku kojom će privremeno odrediti drugo sjedište državnog odvjetništva dok traje stanje više sile.

## 2. Prijelazne i završne odredbe

### Članak 7.

(1) Predmete koji do dana stupanja na snagu ovog Zakona ne budu dovršeni preuzet će općinska državna odvjetništva mjesno nadležna sukladno odredbama ovog Zakona.

(2) Za predmete koji ne budu dovršeni pred sudovima do dana stupanja na snagu ovog Zakona bit će mjesno nadležna državna odvjetništva sukladno odredbama ovog Zakona.

(3) Ako viši sud povodom pravnog lijeka predmet vrati na ponovni postupak, predmet će preuzeti državno odvjetništvo mjesno nadležno sukladno odredbama ovog Zakona.

### Članak 8.

Danom stupanja na snagu ovog Zakona prestaje važiti Zakon o područjima i sjedištima državnih odvjetništava (»Narodne novine«, br. 128/14).

### Članak 9.

Ovaj Zakon objavit će se u »Narodnim novinama«, a stupa na snagu 1. rujna 2018.

# O B R A Z L O Ž E NJ E

**Članak 1.** – Ovim člankom propisuje se sadržaj ovog Zakona pa se propisuje da se ovim Zakonom ustanovljavaju općinska i županijska državna odvjetništva te se određuju njihova sjedišta i područja njihove nadležnosti. Ovim Zakonom uspostavlja se nova organizacija mreže državnih odvjetništava koja prati novu reorganizaciju mreže sudova sukladno novom Zakonu o područjima i sjedištima sudova.

**Članak 2.** – Ovim člankom ustanovljava se 15 županijskih državnih odvjetništava i 33 općinska državna odvjetništva te se određuju njihova sjedišta i područja nadležnosti.

**Članak 3.** – Ovim člankom propisuje se da se sjedišta i nadležnost posebnih državnih odvjetništava za kazneni progon počinitelja određenih kaznenih djela uređuju posebnim zakonom.

**Članak 4.** – Ovim člankom propisuje se nadležnost županijskih državnih odvjetništava za postupanje pred trgovačkim sudovima na koji način se jasno određuje nadležnost pojedinih državnih odvjetništava.

**Članak 5.** - Ovim člankom propisuje se nadležnost županijskih državnih odvjetništava za postupanje pred upravnim sudovima na koji način se jasno određuje nadležnost pojedinih državnih odvjetništava.

**Članak 6.** – Ovim člankom propisuje se da ako zbog više sile državna odvjetništva nisu u mogućnosti djelovati u svojim sjedištima koja su utvrđena člankom 2. ovog Zakona, ministar pravosuđa donijet će odluku kojom će privremeno odrediti drugo sjedište državnog odvjetništva dok te okolnosti traju. Ova je iznimka dozvoljena u strogo propisanim uvjetima i ograničenog je vremenskog trajanja. Naime, u slučaju nastupa okolnosti koje bi onemogućile djelovanje državnog odvjetništva u njegovom sjedištu (npr. elementarne nepogode i dr.), a radi osiguravanja normalnog funkcioniranja pravosudnog sustava, ministar pravosuđa ima ovlast odrediti drugo privremeno sjedište državnog odvjetništva dok te okolnosti traju.

**Članak 7.** - Ovim člankom propisuje se postupanje s državnoodvjetničkim predmetima koji nisu dovršeni do dana stupanja na snagu ovog Zakona kao i s predmetima koji nisu dovršeni pred sudovima, a u kojim slučajevima će mjesno nadležna biti državna odvjetništva sukladno odredbama ovog Zakona. Nadalje, propisuje se da će u slučaju kada viši sud povodom pravnog lijeka predmet vrati na ponovni postupak, predmet preuzeti državno odvjetništvo mjesno nadležno sukladno odredbama ovog Zakona.

**Članak 8.** - Ovim člankom propisuje se da stupanjem na snagu ovog Zakona prestaje važiti Zakon o područjima i sjedištima državnih odvjetništava („Narodne novine“, br. 128/14).

**Članak 9.** – Ovim člankom propisuje se da ovaj Zakon stupa na snagu 1. rujna 2018. godine.